অভিযোগে বলা হয়, সুন্দর আলী রুহুলের চাচা হাজী মনু মিয়া মুক্তিযুদ্ধকালীন সময়ে উপজেলা আওয়ামী লীগের সভাপতি ছিলেন। এ কারণেই যুদ্ধচলাকালীন সময়ে মনু মিয়ার পরিবার হানাদার ও তার দোসরদের রোষানলে পড়েন। ১৯৭১ সালের ১৪ আগষ্ট শনিবার বেলা ১১ টার দিকে অভিযুক্ত ওই ৪ জনের নেতৃত্বে পাকবাহিনীর সদস্যরা তাদের বাড়িতে হামলা চালানো হয়। এ সময় লুটপাট শেষে অগ্নিসংযোগ করে জ্বালিয়ে দেয়া হয় ঘর-বাড়ি। ঘটনার পরে তৎকালীন অস্থায়ী সরকার মনু মিয়ার পরিবারকে প্রয়োজনীয় আসবাবপত্র সরবাহ করে। যা এখন তাদের কাছে সংরক্ষিত আছে। বর্বরতার স্মৃতি নিয়ে দাঁড়িয়ে আছে একটি পোঁড়া ঘরও।